2011.gada 26. aprīlī Noteikumi Nr. 322

Rīgā (prot. Nr. 27 33.§)

**Grozījumi Ministru kabineta 2010.gada 10.augusta noteikumos Nr.774**

**"Lielo un stratēģiski nozīmīgo investīciju projektu koordinācijas padomes nolikums"**

Izdoti saskaņā ar

Valsts pārvaldes iekārtas

likuma 13.pantu un

Ministru kabineta iekārtas

likuma 26.pantu

Izdarīt Ministru kabineta 2010.gada 10.augusta noteikumos Nr.774 "Lielo un stratēģiski nozīmīgo investīciju projektu koordinācijas padomes nolikums" (Latvijas Vēstnesis, 2010, 130.nr.) šādus grozījumus:

1. Izteikt 2.4.apakšpunktu šādā redakcijā:

"2.4. vides aizsardzības un reģionālās attīstības ministrs;".

2. Svītrot 2.6.apakšpunktu.

3. Izteikt 14. un 15.punktu šādā redakcijā:

"14. Ikvienam padomes loceklim ir tiesības pieprasīt padomes sēdes sasaukšanu vai atsevišķa jautājuma saskaņošanu elektroniski. Lai sasauktu padomes sēdi vai nodrošinātu jautājuma elektronisku saskaņošanu, padomes loceklis iesniedz padomes sekretariātā iesniegumu. Iesniegumu par jautājuma izskatīšanu padomes sēdē un šo noteikumu 17.punktā minētos dokumentus iesniedz, ievērojot šo noteikumu 18.punktā minētos informācijas aprites termiņus, bet jautājuma elektroniskai saskaņošanai iesniegumam pievieno izskatāmos dokumentus un lēmumprojektu.

15. Lēmumu par sēdes sasaukšanu vai jautājuma elektronisku saskaņošanu pieņem padomes priekšsēdētājs."

4. Izteikt 17.2.apakšpunktu šādā redakcijā:

"17.2. nepieciešamos sēdes materiālus un dokumentus atbilstoši darba kārtībai, kā arī sēdes lēmumprojektu;".

5. Izteikt 19.1.apakšpunktu šādā redakcijā:

"19.1. rakstiski precīzi formulēts jautājums un ar to saistītie sēdes materiāli un dokumenti, tai skaitā sēdes lēmumprojekts;".

6. Izteikt V nodaļas nosaukumu redakcijā:

"**V. Padomes sēdes norise un atsevišķu jautājumu elektroniskā saskaņošana**".

7. Papildināt noteikumus ar 31.1, 31.2, 31.3, 31.4 un 31.5punktu šādā redakcijā:

"31.1 Ja jautājums tiek skaņots elektroniski, padomes sekretariāts attiecīgos materiālus un dokumentus padomes locekļiem nosūta, izmantojot elektronisko pastu.

31.2 Padomes loceklis divu darbdienu laikā elektroniski nosūta padomes sekretariātam un visiem padomes locekļiem atbildi par elektroniski nosūtītā jautājuma saskaņošanu vai nesaskaņošanu.

31.3 Ja padomes loceklis divu darbdienu laikā nesniedz iebildumus vai nenosūta savu saskaņojumu par elektroniski nosūtīto jautājumu, jautājums tiek uzskatīts par saskaņotu.

31.4 Ja vismaz viens padomes loceklis nesaskaņo elektroniski nosūtīto jautājumu, to izskata nākamajā padomes sēdē.

31.5 Padomes sekretariāts pēc elektroniski nosūtītā jautājuma saskaņošanas termiņa beigām nosūta padomes locekļiem informāciju par jautājuma saskaņošanas gaitu un, ja jautājums ir saskaņots, sagatavo lēmumprojektu parakstīšanai."

8. Papildināt 32.punktu aiz vārdiem "nepiedalās balsošanā" ar vārdiem "vai jautājuma elektroniskā saskaņošanā".

9. Papildināt noteikumus ar 33.1punktu šādā redakcijā:

"33.1 Ja jautājumu saskaņo elektroniski, padomes lēmums stājas spēkā pēc tā parakstīšanas, ja padome nav nolēmusi citādi."

Ministru prezidents                                                 V.Dombrovskis

Ekonomikas ministrs                                                    A.Kampars